Lepra	
BNO10: A30	
1. Kórokozó:	Mycobacterium leprae	
2. Teendők a beteggel	
2.1. Jelentés:	Bejelentésre kötelezett a megerősített eset. Az értesülést követően az eset sürgőséggel is jelentendő.	
	2.1.1. Esetek osztályozása	
	Gyanús eset	---	
	Valószínűsíthető eset	---	
	Megerősített eset	Minden olyan személy, akinél teljesülnek a klinikai és laboratóriumi feltételek.	
	2.1.2. Feltételek	
	Klinikai kritérium	Az alábbi négy klinikai kép legalább egyike:
- Tuberculoid forma: egy vagy kevés számú, határozott szegélyű, középpontból kiinduló, pigmenthiányos bőrelváltozás; előfordulhat az érző idegvégződések megnagyobbodása, 
- Lepromatosus forma: az arcon, kézen és lábon szimmetrikusan és bilaterálisan számos erythematosus papula, csomó vagy beszűrődéses bőrelváltozás megjelenése,
- Borderline (átmeneti) forma: a tuberculoid és a lepromatosus formákra jellemző bőrelváltozások megjelenése,
- Indeterminált (határozatlan, bizonytalan) forma: pigmenthiányos makulák, korai stádiumra jellemző kóros bőrelváltozások megjelenése, kezelés nélkül átmehet tuberculoid, lepromatosus vagy bordeline formába is. 	
	Epidemiológiai kritérium	---	
	Laboratóriumi kritérium	A lepromatosus bőrelváltozásból származó biopsziás mintában, illetve a beteg orrnyálkahártyájáról vett mintában savállóan festődő, pálca alakú baktérium kimutatása. 	
2.2. Elkülönítés:	Csak azokat a betegeket kell kórházba utalni, akiknek a megbízható kezelése otthon nem lehetséges vagy szociális helyzete ezt indokolja.	
2.3. Mikrobiológiai vizsgálat:	2.3.1.Klinikai mikrobiológiai diagnosztikai vizsgálat:	Kötelező.	
	2.3.2.Járványügyi érdekből végzett mikrobiológiai diagnosztikai vizsgálat:	Kötelező. A beteg orrnyálkahártyájáról és a leprás csomókból vett szövetkaparék, festési vizsgálat céljára, egyidejű telefon vagy fax értesítés mellett, haladéktalanul az ÁNTSZ-OEK II. sz. Bakteriológiai osztályára küldendő. Biopsiás vagy boncolási anyagot kórszövettani vizsgálatra 8%-os formalinban a Szent László Kórház Kórbonctani osztályára kell küldeni. A vizsgálati anyag elküldését telefonon előre jelezni kell.	
	2.3.3.Felszabadító vizsgálat:	Nem szükséges.	
2.4. Fertőtlenítés:	Szigorított folyamatos és zárófertőtlenítés szükséges.	
3. Teendők a beteg környezetében	
3.1. A beteggel kontaktusba kerültek felkutatása:	A beteggel hosszú ideig tartó szorosabb együttélés esetén, illetve szoptatós anyáknál szükséges.	
3.2. Járványügyi érdekből végzett mikrobiológiai szűrővizsgálat:	A beteggel szoros kapcsolatban lévő családtagokat 5 éven át 12 hónaponként járványügyi érdekből végezett mikrobiológiai szűrővizsgálat céljából bakteriológiai vizsgálatnak kell alávetni (orrkaparék).	
3.3. Járványügyi megfigyelés:	Nem szükséges.	
3.4. Postexpozíciós profilaxis:	Nem szükséges. 	
3.5. Fertőzőforrás-kutatás:	Nem szükséges.	
3.6. A terjesztő közeg felderítése:	Nem szükséges.